google/wiki40b huggingface dataset:
Menara Multi Purpose

Sejarah

Menara Multi-Purpose telah dibangunkan oleh Bandar Raya Developments Berhad (BRDB) dan telah siap pada tahun 1994. Menara Multi Purpose direka oleh John Portman & Associates dan Jurubena Bertiga International. Ia pada mulanya dijangka menjadi sebahagian daripada pembangunan komersial Capital Square yang lebih besar. Walau bagaimanapun, Krisis Kewangan Asia 1997 telah melancarkan komponen-komponen lain dalam projek ini, meninggalkan Menara Multi Purpose membina satu-satunya struktur yang lengkap kemudian, dikelilingi oleh beberapa struktur lengkap dan terbengkalai (termasuk menara pejabat kedua). Walau bagaimanapun, sekarang Capital Square, atau CapSquare seperti yang diketahui, adalah kejiranan bersepadu dengan menara pejabat kedua, pusat runcit, menara kediaman mewah dan menara mewah mewah kedua yang baru dilancarkan.
Menara Multi-Purpose adalah ibu pejabat kepada pemaju mereka, BRDB, yang kini telah berpindah ke ibu pejabat baru, Menara BRDB, di homeground mereka di Bangsar.
Pada Disember 2016 bangunan itu dibeli oleh Kumpulan Wang Persaraan (Diperbadankan) (KWAP), dana pencen kedua terbesar di Malaysia. Dengan harga jualan sebanyak RM474.3 juta (AS $ 107.25 juta), ini merupakan penjualan gedung pejabat terbesar di negara ini pada tahun 2016.
Kelapa parut

Kelapa parut merupakan isi daripada buah kelapa yang telah diparut, dikikis halus. Kelapa parut merupakan satu bahan penyediaan bagi menghasilkan santan kelapa.
Bagi menghasilkan santan kelapa, biasanya kelapa parut akan dicampur dengan air dan diperah. Ini akan diulang beberapa kali sehingga, santan yang terhasil adalah cair.
Kelapa yang telah diparut boleh disimpan beku di dalam peti sejuk. Apabila hendak digunakan, kelapa parut tersebut boleh dicampurkan dengan air panas dan diramas seperti biasa. Bagi menghasilkan santan yang pekat, buah kelapa yang tua digunakan. Selain itu hanya sekali atau dua perahan dilakukan.
Selain bagi menghasilkan santan, kelapa parut turut digunakan sebagai bahan kuih. Bagi penyedian kuih, buah kelapa yang serdahana muda digunakan atau di sebelah pantai timur dikenali sebagai nyiur kulit hidup. Ini merujuk kepada buah kelapa yang agak muda. Ini kerana kelapa parut yang terhasil rasanya lebih manis. Antara jenis kuih yang menggunakan kelapa parut adalah apam, ondeh-ondeh / buah Melaka, dan pulut cawan.
Pada masa dahulu, kelapa diparut dengan tangan, tetapi pada masa kini, kelapa parut diparut dengan menggunakan mesin pemarut kelapa.
Malah terdapat kelapa parut kering yang ditinkan untuk memudahkan penggunaannya dan tahan disimpan lama.
Hercules (filem 1983)

Pelakon

Filem ini turut disertai oleh beberapa orang pelakon terkenal, antaranya adalah Lou Ferrigno, Sybil Danning, Brad Harris

Ringkasan

Kisah tokoh mitos Yunani, dalam versi dikemaskini 80-an ini .
Jagapati, Abiansemal, Badung

Poskod

Poskod yang digunakan di Jagapati adalah 80352. Jagapati merupakan salah satu dari 18 buah desa/kelurahan yang terletak di dalam daerah Abiansemal.
Sekolah Kebangsaan Pasir Hor

Sejarah

Penubuhan Sekolah
Sekolah Kebangsaan Pasir Hor adalah sebuah sekolah yang didirikan sebagai pengisian penting dalam bidang pendidikan. Sekolah ini mula didirikan pada awal tahun 1948. Pada pertengahan tahun 1948, sekolah ini dapat beroperasi sepenuhnya. Sekolah ini dapat didirikan dengan berkat sokongan dan kerjasama yang diberikan oleh penduduk-penduduk Mukim Pasir Hor yang diketuai oleh Allahyarham En. Yaakub b. Daud. Allahyarham merupakan seorang guru sekolah dewasa dalam Mukin Pasir Hor. Tapak asal sekolah ini adalah hadiah daripada seorang Pengawa iaitu Allahyarham Tuan Hj. Musa. 
                       
    Pembinaan Bangunan Sekolah
Bangunan asal sekolah ini didirikan di atas tapak seluas 30 X 120 kaki persegi. Bangunan ini merupakan sebuah pondok yang baratap nipah. Bilangan murid pada ketika itu lebih kurang 100 orang dan empat orang guru. Bangunan kedua pula didirikan pada awal tahun 1959 dengan keluasan 30 X 137 kaki persegi oleh Jabatan Kerjaraya Daerah Kota Bharu. Ekoran daripada bangunan asalnya tidak selamat digunakan oleh warga sekolah, pada tahun 1982 bangunan baru sekolah telah dibina dan mula beroperasi sepenuhnya pada tahun 1983. Pada tahun 1988 sebuah bangunan tambahan telah dbina dan keluasan keseluruhan kawasan sekolah iaitu 2.0 hektar.
   Pengasas Sekolah
Allahyarham Yaakub b. Daud merupakan tokoh yang bertanggungjawab menubuhkan Sekolah Kebangsaan Pasir Hor. Beliau telah bekerja keras dalam menyiapkan sekolah ini. Beliau adalah orang tempatan Mukim Pasir Hor. Beliau adalah salah seorang guru sekolah dewasa yang  beroperasi di pedalaman kampung ini.
Beliau merupakan orang yang berpengaruh dan dihormati oleh masyarakat setempat. Ini kerana semangat yang ada padanya yang mahu membangunkan anak mukim supaya tidak ketinggalan zaman. Menyedari kepentingan pelajaran, maka beliau bertekad dan mengumpul orang-orang kampung Mukim Pasir Hor bergotong royong mendirikan sebuah ‘bangsal’ yang bergelar sekolah dalam tahun 1948. Di dalam bangsal ini segala ilmu pengetahuan dicurahkan kepada anak mukim. Memandangkan sekolah ini  yang berada di tempat yang strategik iaitu ditengah-tengah Kampung Pasir Hor dan berhampiran jalan raya, maka sekolah ini diberi nama Sekolah Kebangsaan Pasir Hor.
Jasa dan bakti beliau amat sukar dilupakan oleh masyarakat yang pernah menimba ilmu di Sekolah kebangsaan Pasir Hor.
Semoga Allah mencucuri rahmat ke atas roh beliau
Heart of Dragon

Plot

Filem Heart of Dragon ini mengisahkan seorang polis yang bernama Ted yang meninggalkan impiannya untuk menjelajah dunia demi untuk menjaga abangnya yang mengalami penyakit kanser iaitu Danny.
Bill Irwin

William Mills "Bill" Irwin (1950) adalah pelakon Amerika Syarikat.
Alan Johnston

Biografi

Johnston dilahirkan di Lindi, Tanganyika (sekarang Tanzania), benua Afrika. Anak kepada Graham dan Margaret Johnston .Kemudian menyambung pelajaran di Akademi Dollar di Scotland. Seterusnya belajar di Universiti Dundee dalam jurusan Bahasa Inggeris dan Politik. Johnston juga memiliki diploma dalam Kajian Kewartawanan dari Universiti Wales di Cardiff, Britain.

Kewartawanan

Jonhston menyertai BBC pada tahun 1991 dan menjadi wartawan BBC selama 8 tahun termasuk di Kabul, Afghanistan yang ketika itu ditadbir oleh Taliban.
Kemudian menjadi wartawan sepenuh masa bagi BBC dan bertugas di Gaza, Palestin mulai 1 April 2007. Malangnya beliau diculik . Sebelum itu beliau mebuat liputan di Gaza untuk BBC termasuk membuat liputan tentang Pelan Perlucutan Senjata Israel pada 2005. Parti Hamas menang dalam pilihan raya legislatif Palestin 2006 dan Konflik Israel-Gaza 2006 dan kegiatan keganasan di Palestin dari 2006-2007.
Rakan setugas beliau ialah Paul Adam. Katanya Johnston seorang yang bertungkus-lumus memberi liputan setiap hari tentang apa yang berlaku di Gaza dan Palestin. Mustafa Barghouti selaku Menteri Penerangan Palestin menganggap Johnston sebagai 'rakan kepada semua orang'. Marwan Barghouti iaitu pemimpin Fatah yang telah dipenjarakan juga menganggap Johnston sebagai 'kawan penduduk Palestin'.
Apabila tidak bertugas sebagai wartawan , Johnston telah mengeluarkan laporan radio tentang Taliban dan pernah mendapat hadiah gangsa daripada Sony Radio Academy Award. Johnston juga pernah bekerja di The World Today .
Kelab Akhbar London telah menganugerah 'Tokoh Kewartawanan British 2007 pada 10 Mei, 2007. Beliau diculik selama 60 hari.
Sehari selepas beliau dibebaskan, Amnesty International telah menghargai jasa-jasa laporan radio tentang hak asasi manusia di Gaza.

Penculikan

Pada 12 Mac, 2007 kereta Johnston dijumpai terbiar di satu lorong tidak lama selepas beliau mendapat rawatan gigi. Sekeping kad perniagaan kepunyaan Johnston telah dijumpai di tempat kejadian. BBC melaporkan Johsnton hilang setelah beberapa panggilan telefon tidak berjawab.
Kes penculikan ini mendapat banyak bantahan dari pelbagai kumpulan di Palestin. Kerajaan British telah berunding dengan Hamas . Pada 15 April 2007, Johnston dilaporakan telah dibunuh. Rakaman video telah ditayangkan di BBC pada 24 Jun dan ini menunjukkan beliau masih hidup. Pihak Hamas telah menguasai sepenuhnya kawasan Gaza . Sebelum itu Gaza dikuasai oleh Fatah, Pihak Hamas telah melakukan serbuan dari rumah ke rumah bagi mengesan kedudukan Alan Johnston.
Pada 4 Julai 2007 , Johnston telah dibebaskan setelah Hamas berusaha keras . Tidak ada wang tebusan dibayar. Alan Johnstons telah dibawa menemui Perdana Menteri Palestin, Ismail Haniyeh.Kemudian diterbangkan ke Britain.

Peranan Dr Sulaiman Dayah

Menurut sumber Islamonline, Alan Johnston diculik oleh satu keluarga Daghmasy di Gaza. Dr Sulaiman Dayah selaku dekan syariah Islamiah, Fakulti Syariah dan Undang-Undang , Universiti Islam Gaza, Palestin telah mengeluarkan hukum / fatwa menyatakan tindakan penculikan bertentangan dengan ajaran Islam. Beliau dihormati oleh pengikut Parti Hamas.
Kruiser tempur

Kapal kruiser tempur, atau kapal penjajap tempur, adalah sejenis kapal utama pada awal abad ke-20. Ia berkongsi saiz, kos, dan senjata dengan kapal tempur, tetapi ia biasanya membawa sedikit perisai untuk mencapai kelajuan yang lebih pantas. Kruiser tempur telah direka di United Kingdom pada awal dekad abad ke-20, sama seperti pembinaan kruiser berperisai, pada masa yang sama juga dreadnought menggantikan kapal tempur pra-dreadnought. Matlamat reka bentuknya adalah untuk bergerak lebih pantas daripada mana-mana kapal dengan senjata yang sama, dan mengejar mana-mana kapal dengan senjata yang lebih sedikit; ia bertujuan untuk memburu kapal kruiser berperisai yang lebih perlahan, lebih usang dan memusnahkannya dengan tembakan meriam berat sambil mengelak pertarungan dengan kapal tempur yang lebih kuat tetapi perlahan. Namun, apabila semakin banyak kruiser tempur dibina, ia semakin digunakan bersama kapal tempur yang lebih kebal.
Kruiser tempur berkhidmat dalam tentera laut UK, Jerman, Empayar Uthmaniyyah, Australia dan Jepun semasa Perang Dunia I, terutamanya di Pertempuran Kepulauan Falkland dan beberapa serangan dan peninjauan di Laut Utara yang memuncak dalam pertempuran armada yang dahsyat, iaitu Pertempuran Jutland. Kruiser tempur British khususnya mengalami kekalahan teruk di Jutland, dimana perisai ringan mereka membuatkan mereka sangat terdedah kepada bedilan meriam berkaliber besar. Pada penghujung perang, reka bentuk kapal utama telah dibangunkan dengan kapal tempur menjadi lebih pantas dan kruiser tempur menjadi lebih berperisai, mengaburkan perbezaan antara kruiser tempur dan kapal tempur laju. Perjanjian Tentera Laut Washington, yang menghadkan pembinaan kapal utama dari tahun 1922 dan seterusnya, kapal tempur dan kruiser tempur dilayan sama taraf, dan generasi baru kruiser tempur yang dirancang telah dibatalkan dibawah syarat-syarat perjanjian itu.
Penambahbaikan dalam reka bentuk perisai dan propulsi menghasilkan "kapal tempur laju" era 1930an dengan kelajuan sebuah kruiser tempur dan perisai kapal tempur, menjadikan kruiser tempur usang. Oleh itu dari tahun 1930an keatas, hanya Royal Navy meneruskan penggunaan "kruiser tempur" sebagai pengelasan bagi kapal utama era Perang Dunia I yang kekal dalam armada; manakala kruiser tempur Jepun kekal dalam perkhidmatan, ia telah dibina semula dengan ketara dan dinilai semula sebagai kapal tempur laju sepenuhnya.
Kruiser tempur dilancarkan semula semasa Perang Dunia II, dan hanya satu yang terselamat pada penghujung perang. Terdapat juga minat yang diperbaharui dalam kapal perang besar jenis "pembunuh kruiser", tetapi hanya sedikit yang bermula, apabila pembinaan kapal tempur dan kruiser tempur dikurangkan untuk memberi laluan kepada kapal pengiring konvoi, kapal pengangkut pesawat, dan kapal kargo yang lebih diperlukan. Dalam era pasca Perang Dingin, kruiser besar peluru berpandu  kelas Kirov Soviet juga telah dinamakan sebagai "kruiser tempur".
Zaharuddin Abd Rahman

Latar belakang

Beliau dilahirkan di Muar,Johor pada 16 Ogos,1975.
Periang

Poskod

Poskod yang digunakan di Periang adalah 39183. Terdapat 19 buah desa di dalam daerah kecamatan Sindang Beliti Ilir.
Theog

Demografik 2001

Menurut bancian India pada tahun 2001, Theog memiliki bilangan penduduk seramai 3,754. Dari jumlah tersebut, kaum lelaki membentuk 57% dari jumlah keseluruhan populasi dan wanita seramai 43%.

Pendidikan 2001

Menurut bancian India pada tahun 2001 Theog memiliki kadar pendidikan (kebolehan membaca) 80%, melebihi kadar purata kebangsaan 59.5%; dengan 59% lelaki dan 41% wanita mampu membaca. 12% dari populasi berusia di bawah 6 tahun. (2001)
Bojongsari, Bojongsoang

Poskod

Poskod yang digunakan di Bojongsari adalah 40288. Terdapat 6 buah desa di dalam daerah kecamatan Bojongsoang.
Kota Sanada

Kerjaya kelab

Pada tahun 2018, Kota Sanada menyertai kelab berpangkalan di Wilayah Kanagawa yang beraksi dalam Liga J., Shonan Bellmare.
Épécamps

Épécamps ialah sebuah komun yang terletak di komun Somme di Picardie di utara Perancis.
Pra-penerbitan

Pra-penerbitan adalah proses penetapan beberapa elemen yang terlibat dalam filem, mainan, atau prestasi lain. Terdapat tiga bahagian dalam pengeluaran: pra-penerbitan, penerbitan, dan pasca-penerbitan. Pra-penerbitan berakhir apabila perancangan berakhir dan kandungan mula dihasilkan.

Dalam filem

Dalam pembuatan filem dan video, pra-penerbitan secara rasmi bermula apabila projek menerima lampu hijau. Pada peringkat ini, memuktamadkan persediaan untuk pengeluaran akan berkuatkuasa. Pembiayaan umumnya akan disahkan dan banyak elemen utama seperti ahli pelakon utama, pengarah dan ahli sinematografi ditetapkan. Menjelang akhir pra-penerbitan, lakonlayar biasanya dimuktamadkan dan memuaskan kepada semua pembiaya dan pihak berkepentingan yang lain.
Semasa pra-penerbitan, skrip dipecahkan kepada papan cerita adegan individu dan semua lokasi, prop, barisan pelakon, pakaian, kesan khas dan kesan visual dikenalpasti. Jadual yang sangat terperinci dihasilkan dan susunan dibuat untuk elemen yang diperlukan untuk tersedia kepada pembuat filem pada waktu yang sesuai. Set dibina, krew diambil, pengaturan kewangan diletakkan dan tarikh permulaan untuk permulaan fotografi utama ditetapkan. Pada satu ketika dalam pra-pengeluaran akan ada bacaan skrip yang biasanya dihadiri oleh semua ahli pelakon dengan bahagian bercakap, pengarah, semua ketua jabatan, pembiaya, penerbit, dan pengumuman.
Walaupun penulis masih dapat mengerjakannya, lakonlayar itu umumnya dikunci halaman dan adegan bernomor pada awal pra-produksi untuk mengelakkan kekeliruan. Ini bermakna walaupun penambahan dan penghapusan masih boleh dibuat, adegan tertentu akan sentiasa jatuh pada halaman yang sama dan mempunyai nombor adegan yang sama.

Dalam muzik

Dalam industri muzik, pra-penerbitan adalah proses di mana seorang artis rakaman menghabiskan masa mencipta dan menyempurnakan idea muzik mereka. Artis itu menghasilkan rakaman demo lagu, atau draf kasar, untuk memprakarsai premis kreatif lagu itu. Ini mengurangkan masa dan wang yang dibelanjakan dalam studio mahal. Matlamatnya ialah memasuki fasa rakaman utama pengeluaran dengan idea-idea asas dan paling menjanjikan yang telah pun ditubuhkan.
Kemingking

Poskod

Poskod yang digunakan di Kemingking adalah 33675. Terdapat 11 buah desa di dalam daerah kecamatan Sungai Selan.
Kampung Bolkiah 'A'

Kampung Bolkiah 'A' (juga Kampong Bolkiah 'A') merupakan salah satu bahagian pentadbiran kampung di Brunei. Ianya adalah satu dari dua bahagian pentadbiran rasmi dalam kawasan petempatan Kampung Bolkiah, yang satu lagi ialah Kampung Bolkiah 'B'. Kampung Bolkiah 'A' ditadbir sebagai salah satu pecahan kawasan pentadbiran di bawah Mukim Sungai Kebun. Sebagai sebuah kampung, Kampung Bolkiah 'A' mempunyai seorang ketua kampung; pada masa ini ianya dijawat oleh Shahminan bin Matzin. Kampung Bolkiah 'A' mempunyai poskod sendiri iaitu BK1125.
Bonnes, Vienne

Bonnes ialah sebuah komun di jabatan Vienne di wilayah Poitou-Charentes barat Perancis.
Gulbarga

Demografik 2001

Menurut bancian India pada tahun 2001, Gulbarga memiliki bilangan penduduk seramai 427,929. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2011

Menurut bancian India pada tahun 2001 Gulbarga memiliki kadar pendidikan (kebolehan membaca) 67%, melebihi kadar purata kebangsaan 59.5%; dengan 57% lelaki dan 43% wanita mampu membaca. 13% dari populasi berusia di bawah 6 tahun. (2001)
Perang Banjar

Perang Banjar 1859-1863 merupakan perlawanan rakyat terhadap Belanda di Kalimantan Selatan. Perang ini meletus pada 28 April 1859, dan dipimpin oleh Pangeran Antasari untuk merebut benteng Pengaron milik Belanda yang dipertahankan mati-matian. Pertempuran di benteng pengaron ini disambut dengan pertempuran-pertempuran di pelbagai medan yang tersebar di Kalimantan Selatan, yang dipimpin oleh Kiai Demang Lehman, Haji Buyasin, Tumenggung antaluddin di benteng Gunung Madang Kandangan, Pangeran Amrullah dan lain-lain.
Filem Setia

Pengarah

Filem Setia merupakan satu-satunya filem yang diarah oleh pengarah A. S. Simons pada 1952.
Kampung Kuala Kejil

Poskod

Poskod yang digunakan di Kampung Kuala Kejil, Kuala Berang, Terengganu ialah 21800.
Handia

Demografik 2001

Menurut bancian India pada tahun 2001, Handia memiliki bilangan penduduk seramai 16,412. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2001

Menurut bancian India pada tahun 2001 Handia memiliki kadar pendidikan (kebolehan membaca) 52%, di bawah kadar purata kebangsaan 59.5%; dengan 65% lelaki dan 35% wanita mampu membaca. 18% dari populasi berusia di bawah 6 tahun. (2001)
Dreisen

Dreisen merupakan sebuah kawasan perbandaran terletak di daerah Donnersbergkreis, Rhineland-Palatinate, Jerman.
Kampung Parit Penyengat

Poskod

Poskod yang digunakan di Kampung Parit Penyengat, Parit Jawa, Johor ialah 84150.
Taman Negara Yasuni

Rizab minyak

Taman Negara Yasuni dianggarkan menyimpan 800 juta tong minyak mentah – 20% rizab Ecuador – dalam medan minyak Ishpingo-Tiputini-Tambococha (ITT). Pencinta alam sekitar dan ahli sains seperti Jane Goodall, E. O. Wilson dan Stuart Pimm menggesar kerajaan Ecuador membiarkan sumber ini tidak diusahakan. Sebagai tindak balas, Presiden Rafael Correa melancarkan Inisiatif Yasuní-ITT untuk melindungi sumber asli taman ini pada Jun 2007. Ia berjanji membiarkan taman itu tidak terganggu sebagai pertukaran pampasan daripada masyarakat antarabangsa. Tindakan ini akan menghalang 400 juta tan metrik karbon dioksida dibebaskan ke udara, menurut pegawai terbabit. Kerajaan berharap dapat mendapat dana sekurang-kurangnya 50% daripada keuntungan yang akan didapatinya sekiranya minyak itu digali. Secara kesuluruhan, sebanyak AS$3.6 bilion dijangka dikumpul dalam masa 12 tahun. Ketika itu, rancangan ini dipuji pencinta alam sekitar sebagai satu keputusan mewujudkan duluan yang akan mengurangkan beban pemeliharaan alam sekitar terhadap negara lebih miskin di dunia.
Pada Julai 2013, Correa membentuk satu suruhanjaya bagi menilai kemajuan Inisiatif Yasuni-ITT ini. Suruhanjaya tersebut mencapai keputusan hasil ekonomi yang diperolehi tidak mencukupi. Pada 15-16 Ogos, Correa membatalkan rancangan tersebut, menyebut keterusan mendukacitakan daripada masyarakat antarabangsa. "Dunia telah mengecewakan kita", katanya, merujuk kepada hipokrit negara kaya dunia yang mengeluarkan sebahagian besar gas rumah hijau dunia namun mengharap negara sepertinya mengorbankan kemajuan ekonomi demi alam sekitar. Melalui satu arahan eksekutif, beliau mencairkan tabung amanah Yasuni-ITT secara rasmi menamatkan inisiatif ini. Dalam masa enam tahun ia berjalan, cuma $336 juta yang dijanjikan, kata Correa, dan daripada jumlah itu hanya $13.juta yang telah diberikan.
Anugerah Akademi ke-77

Calon dan pemenang

Calon-calon untuk Anugerah Akademi ke-77 diumumkan pada Januari 25, 2005 di Teater Samuel Goldwyn, Beverly Hills, California, oleh Frank Pierson, presiden Akademi dan pelakon Adrien Brody. The Aviator menerima pencalonan terbanyak dengan sebelas; Finding Neverland dan Million Dollar Baby terikat di tempat kedua dengan tujuh pencalonan.
Pemenang-pemenang diumumkan semasa majlis anugerah pada Februari 27, 2005. Pada umur 74 tahun, Clint Eastwood menjadi pemenang tertua untuk Pengarah Terbaik dalam sejarah Oskar.
Sekolah Kebangsaan Jitra

Sejarah

Sekolah Kebangsaan Jitra telah didirikan pada tahun 1905 Masihi dengan nama Sekolah Melayu Jitra. Sebelum terdirinya sebuah bangunan yang dibina dengan bantuan Pejabat Pelajaran Kedah pada tahun 1906, penduduk sekitar Jitra telah menghantar anak-anak mereka secara sendirian untuk diajar di bahagian bawah rumah En.Yaakub di Tanjung Pauh iaitu sebuah kampung yang berdekatan dengan Jitra. En.Yaakub merupakan seorang tokoh pendidik tempatan. Beliau juga merupakan salah seorang tenaga pengajar semasa sesi persekolahan diadakan di rumahnya.
Akibat daripada pertambahan murid, maka Encik Yaakub dengan bantuan penduduk setempat telah bergotong-royong mendirikan sebuah bangunan kayu di Kampung Tanjung Pauh.
Keadaan bangunan binaan penduduk kampung ini lebih selesa daripada belajar di bawah rumah. Namun begitu tiang bangunan ini hanyalah diperbuat dari kayu-kayu bulat sahaja. Dindingnya dari buluh manakala bumbungnya beratapkan rumbia. Bangunan ini cuma berlantaikan tanah. Peralatan kerusi dan meja pula diperbuat daripada kayu-kayu bulat.
Menjelang penghujung tahun 1905, bangunan binaan kayu penduduk kampung ini telah tidak dapat lagi menampung jumlah murid yang semakin bertambah ramai. Masyarakat di Jitra ketika itu telah mulai sedar tentang kepentingan pelajaran terhadap anak-anak mereka.
Dengan usaha En.Yaakub bersama beberapa orang penduduk kampung, mereka telah memohon kepada Pejabat Pelajaran Kedah agar dapat menangani masalah ini. Akhirnya pihak Pejabat Pelajaran Kedah telah bersetuju dan membina sebuah bangunan sekolah di atas tanah seluas 5 relung di Pekan Jitra pada tahun 1906. Tapak bangunan tersebut masih lagi kekal dan dijadikan asas Sekolah Kebangsaan Jitra sehingga kini

Alamat

Sekolah Kebangsaan Jitra,
06000 Jitra. Kedah Darul Aman
Pasukan hoki kebangsaan Australia

Sejarah

Pasukan lelaki Australia yang pertama bertanding dalam perlawanan antarabangsa pada tahun 1922.
Pertandingan utama yang pertama dimenangi oleh pasukan kebangsaan adalah Hoki Trofi Juara-Juara 1983 yang diadakan di Karachi, Pakistan.

Penyertaan

Pasukan lelaki Australia yang pertama bertanding di Sukan Olimpik di hoki di Sukan Olimpik 1956.
Australia tidak meraih pingat di Sukan Olimpik 1984 ataupun Sukan Olimpik 1988.
Pada Sukan Olimpik 1992, Australia memperoleh pingat perak, kehilangan emas kepada pasukan Jerman.
pada Sukan Olimpik 1996, Australia menduduki tempat ketiga, memperoleh pingat gangsa.
Pasukan ini telah memenangi pingat emas Olimpik pertama mereka di Sukan Olimpik 2004. dibimbing oleh jurulatih Barry Dancer .
Sekiranya Australia memenangi pingat emas pada Sukan Olimpik London 2012 mereka akan menjadi pasukan kebangsaan pertama dalam bidang sejarah hoki untuk memegang semua empat gelaran antarabangsa yang ada pada mereka pada masa yang sama. Mereka akan mengadakan gelaran dalam Sukan Olimpik 2012, Piala Dunia 2010, Trofi Juara-Juara 2011 dan kejohanan benua mereka (Piala Oceania 2011) pada masa yang sama. Bersama-sama dengan orang-orang empat gelaran Australia juga memegang gelaran Sukan Komanwel pada kejohanan 2010.

Kedudukan Dunia FIH

Pada tahun 2009, Australia telah menduduki tempat kedua dunia  dan kini pertama dalam Kedudukan Ranking.

Pemain yang perlu diberi perhatian

Perlu diberi perhatian bekas anggota dan semasa pasukan kebangsaan termasuk Ric Charlesworth.

Keluarga

Barry Dancer/Brent Dancer dan Ric Charlesworth/Jonathan Charlesworth dua pasang bapa sebagai jurulatih dan anak sebagai pemain ketika masih bergabung dengan pasukan kebangsaan di kedudukan.
Kampung Guar Jumaat

Poskod

Poskod yang digunakan di Kampung Guar Jumaat, Gurun, Kedah adalah 08300.
Zairaini Sarbini

Kerjaya alihan suara

Buat sulung kalinya Zairaini mula melakon suara di panggung Bukit Kepong pada 2001. Dia mengatakan bahawa dia merasa sedikit gemuruh semasa kali pertama dia mengalih suara. Pada tahun 2008, dia telah meninggalkan Filem Karya Nusa dan mula bekerja di studio lain.